Szombathelyen született a Forró utcában, amely 1894 óta Kossuth Lajos nevét viseli. Szülei római katolikus papnak nevelték, de ő már az iskolapadból beállt Kossuth Lajos zászlaja alá magyar honvédnak. Végig harcolta az 1848-49-es szabadságharcot. A világosi fegyverletétel után még vagyonát pénzzé tudta tenni, s menekült Törökországba, onnan pedig Itáliába. 1859-ben, amikor kitört az olasz-osztrák háború, beállt a történelmi nevezetességű Magyar Légióba az olasz szabadságért, többször is megsebesült, sebei majd csak az amerikai polgárháború alatt gyógyultak be, mert a Magyar Légió feloszlatása után kivándorolt Amerikába, ahol egyből a polgárháborúban találta magát.